Author: dvelkovska

KUVENDI I REPUBLIKËS SË MAQEDONISË
- BE QENDRA E KUVENDIT -

BE LAJME tetor 2014
EUC-numër 4/2014

ËSHTË PREZANTUAR PAKOJA PËR ZGJERIM E VITIT 2014 PËR VENDET E BALLKANIT PERËNDIMOR DHE TURQISË

Përmbajtja e lajmeve:

Është prezantuar pakoja për zgjerim e vitit 2014 për vendet e Ballkanit Perëndimor dhe Turqisë	1
Raporti i Komisionit Evropian për progresin e Republikës së Maqedonisë për vitin 2014, i shqyrtuar në Kuvendin e Republikës së Maqedonisë	2
Java evropiane e rajoneve dhe qyteteve 2014	2
Është zgjedhur përbërja e re e Komisionit Evropian	3
IPA 2	3
Strategjia për përshtatje në ndryshimet klimatike	4
BE-ja investon 647 milionë euro në infrastrukturën energjetike	4
Korniza e re politike e BE-së për klimë dhe energji 2030	5
Komisioni Evropian propozoi ndryshime në buxhetin e BE-së për vitin 2014	6
Dita evropiane e drejtësisë civile	6
Emërimi i koordinatorit të BE-së për ballafaqim me sëmundjen e ebolës	7
12 qytete kandiduan për çmimin Qyteti i Gjelbër Evropian 2017	7-8
Bioekonomia - prej konceptit në realitet	8
Rregullativa e re e BE-së për identifikim elektronik	9
Kalendari i BE-së / nëntor 2014	9

Më 8 tetor të këtij viti, Komisioni Evropian e prezantoi Strategjinë për Zgjerim dhe Sfidat Kryesore për vitet 2014-2015, së bashku me raportet vjetore për përparimin e arritur në Republikën e Maqedonisë, Malin e Zi, Serbinë, Turqinë, Shqipërinë, Bosnjë e Hercegovinën dhe Kosovën.
Në pesë vitet e kaluara, Komisioni e forcoi kredibilitetin e politikës së zgjerimit dhe e përmirësoi fuqinë transformuese përmes sigurimit të fokusit më të fortë për adresimin e reformave fondamentale, në fillim të procesit të zgjerimit. Komisioni vendosi një theks të veçantë në të tria shtyllat: sundimi i të drejtës, menaxhimi ekonomik dhe reforma e administratës publike, të cilat janë ngushtë të lidhura dhe janë me rëndësi fondamentale për suksesin në reformat politike dhe ekonomike dhe ndërtimin e bazës për zbatimin e rregullave dhe standardeve të BE-së. Në përgjithësi, Komisioni në 12 muajt e ardhshëm, nuk rekomandoi hapa të freskët për vendet e Ballkanit Perëndimor, përveç hapjes së negociatave për 2 kapitujt me Turqinë.
Për Republikën e Maqedonisë, Komisioni Evropian vlerësoi se kriteret politike edhe më tutje plotësohen në masë të kënaqshme dhe për herë të gjashtë rekomandon hapjen e negociatave aderuese. Qeveria dhe opozita duhet të marrin masa që të vendoset dialogu politik në Kuvend. Mbetet me rëndësi esenciale të merren hapa vendimtarë për zgjidhjen e çështjes së emrit.
Në lidhje me Malin e Zi, janë hapur 12 kapituj të negociatave, prej të cilave 2 janë mbyllur me kusht, nuk ka rekomandim për hapjen e kapitujve të reja. Ka filluar zbatimi i reformës nga sfera e sundimit të së drejtës, nevojiten rezultate evidente që do të jenë kryesorë për dinamikën e negociatave.
Për Serbinë filluan negociatat, por asnjë kapitull nuk është hapur. Vendi duhet të vazhdojë me prioritetet reformuese në mënyrë të qëndrueshme, ritmi i negociatave do të varet nga progresi, veçanërisht në sundimin e të drejtës dhe dinamikës në dialogun në mes Beogradit dhe Prishtinës. Procesi i skriningut është në rrjedhë dhe pritet të përfundojë në mars të vitit të ardhshëm.
Shqipëria e cila e mori statusin e kandidatit në qershor të këtij viti, duhet ta konsolidojë momentin reformues dhe t’i fokusojë përpjekjet që të ballafaqohet me sfidat e integrimit evropian, në mënyrë të qëndrueshme dhe inkluzive. Së bashku, Qeveria dhe opozita duhet të sigurojnë debat politik, veçanërisht në Parlament.
Bosnja e Hercegovina si kandidat potencial, ngec në rrugën e eurointegrimit. Pas zgjedhjeve në tetor, me rëndësi esenciale për vendin është të marrë reforma urgjente socio-ekonomike që të përparojë me agjendën evropiane.
Turqia i filloi negociatat aderuese në vitin 2005, janë hapur 14 kapituj, një është mbyllur me kusht. Kapitulli 22 ishte hapur në nëntor 2013. Është shënuar vazhdimi i zbatimit të pakos reformuese për demokratizim dhe janë marrë masa për zgjidhjen e çështjes së kurdëve. Është shprehur shqetësimi serioz për pavarësinë e gjyqësisë dhe mbrojtjen e lirive themelore.
Është nënshkruar Marrëveshja për Stabilizim dhe Asocim me Kosovën, e cila duhet t’i plotësojë reformat kryesore, e veçanërisht në sferën e sundimit të së drejtës.
http://europa.eu/rapid/press-release_IP-14-1100_en.htm

Faqe #

KUVENDI I REPUBLIKËS SË MAQEDONISË
- BE QENDRA E KUVENDIT -

RAPORTI I KOMISIONIT EVROPIAN PËR PROGRESIN E REPUBLIKËS SË MAQEDONISË PËR VITIN 2014 I SHQYRTUAR NË KUVENDIN E REPUBLIKËS SË MAQEDONISË

«Reformat realizohen të plotësohen kriteret e vendosura, të cilat para se gjithash plotësohen për të mirën e qytetarëve. Si politikanë jemi përgjegjës dhe kemi obligim që shteteve tona t’u sigurojmë progres, kurse qytetarëve një jetë më të mirë«
Theksoi kryetari Veljanoski në pranim-dorëzimin e Raportit.

Euroambasadori z. Avio Orav, më 08 tetor 2014, zyrtarisht ia dorëzoi Raportin e Komisionit Evropian për progresin e Republikës së Maqedonisë për vitin 2014 kryetarit të Kuvendit të Republikës së Maqedonisë, z. Trajko Veljanoski.
Në pranim-dorëzimin e Raportit ishin të ftuar dhe ishin prezent edhe nënkryetarët e Kuvendit, koordinatorët e grupeve parlamentare në Kuvend dhe kryetarët e një pjese të komisioneve të Kuvendit.
Kryetari Veljanoski shprehi kënaqësi nga marrja e rekomandimit të gjashtë me radhë për fillim të negociatave aderuese të Republikës së Maqedonisë me BE-në dhe shprehi bindje se edhe me intensitet dhe përkushtim më të madh Republika e Maqedonisë mbetet në rrugën e reformave, e përgatitur dhe e përkushtuar edhe më tutje të punojë që sa më shpejtë të integrohet, me qëllim të sigurisë dhe stabilitetit të shtetit dhe rajonit dhe prosperitet më të madh ekonomik dhe gjendje më të mire shoqërore të qytetarëve.

Në pajtim me praktikën e futur, edhe këtë vit Raporti i progresit ishte shqyrtuar në mbledhjet e trupave të interesuara të punës në Kuvend.
Këshilli Nacional për Eurointegrime, Komisioni për Politikë të Jashtme dhe Komisioni për Çështje Evropiane të Kuvendit të Republikës së Maqedonisë, më 14 tetor 2014 mbajtën mbledhje të përbashkët të Raportit të Komisionit Evropian për progresin e Republikës së Maqedonisë për vitin 2014. Në mbledhje ishin ftuar dhe ishin prezent kryetari dhe anëtarët e Komitetit të Përzier Parlamentar RM-BE, shefi i delegacionit të BE-së në Republikën e Maqedonisë dhe përfaqësuesit e ambasadave të vendeve-anëtare të BE-së në Republikën e Maqedonisë. Në mbledhje, Këshilli dhe të dyja komisionet miratuan konkluzione të përbashkëta.
Kuvendi, në Seancën e 18-të të mbajtur më 21 tetor 2014, me rastin e debatit për Raportin, miratoi konkluzione.
http://www.sobranie.mk/

JAVA EVROPIANE E RAJONEVE DHE QYTETEVE 2014

Në organizim të Komitetit të Rajoneve dhe Drejtorisë së Politikës Rajonale të Komisionit Evropian, prej 6 deri më 9 tetor të këtij viti, në Bruksel, u shënua Edicioni i 12-të i Javës Evropiane të Rajoneve dhe Qyteteve "Ditët e Hapura 2014".
Ngjarja ishte organizuar me moton "Rritemi së bashku - investim i mençur për njerëzit".
Java Evropiane e Rajoneve dhe Qyteteve paraqet një ngjarje në të cilën përfaqësuesit e të gjitha pjesëve të Evropës e prezantojnë kapacitetin për krijimin e rritjes dhe vendeve të punës, për zbatimin e politikës kohezive të BE-së dhe për përmirësimin e rëndësisë së sundimit evropian, në nivel lokal dhe rajonal.

Programi i ngjarjes përfshinë tri tema nga aspekti i lidhjes së strategjive nacionale, ndërtimin e kapaciteteve dhe bashkëpunimin territorial. Në ngjarje morën pjesë afër 5.500 përfaqësues nga rajonet dhe qytetet e Evropës, ishin organizuar afër 100 punëtori, debate, ekspozita dhe mundësi për lidhje në rrjetë. Ngjarja "Ditët e Hapura" paraqiste një mundësi për nxitjen e prioriteteve për secilin rajon për periudhën 2014-2020, mundësi për informim për instrumentin e ri për investime të integruara territoriale, për instrumentet financiare dhe programet e reja evropiane për bashkëpunimin territorial.
http://ec.europa.eu/regional_policy/conferences/od2014/index.cfm

Faqe #

ËSHTË ZGJEDHUR PËRBËRJA E RE E KOMISIONIT EVROPIAN

http://www.europarl.europa.eu/

Parlamenti Evropian në seancën plenare që u mbajt më 22 tetor të këtij viti, e miratoi përbërjen e re të Komisionit Evropian të cilën do ta udhëheq Zhan Klod Junker.
Mbështetje me 423 vota "për" dhanë tri grupet e mëdha politike në PE-në, Partia Popullore Evropiane, Aleanca Progresive e Socialistëve dhe Demokratëve dhe Aleanca e Liberalëve dhe Demokratëve. Grupi i të Gjelbërve, Majtistja e Bashkuar Evropiane dhe Grupi i Evropës së Lirë dhe Demokracisë së Drejtpërdrejtë me 209 vota ishin "kundër". Konservativët dhe reformistët evropianë në PE-në, me 67 vota ishin "të përmbajtur".
Në përbërjen e Komisionit të ri ka 19 ish ministra, 9 ish kryeministra dhe nënkryetarë të qeverive. Anëtari më i vjetër i Komisionit është 64 vjeç, më i riu është 41 vjeç. Komisioni përbëhet prej 9 femrave dhe 19 meshkujve.
Para zgjedhjes së Komisionit të ri, në komitetet e Parlamentit Evropian u mbajtën seanca dëgjimore publike të kandidatëve të emëruar për komisarë, të cilat u transmetuan drejtpërdrejtë në ueb faqen e PE-së.

Edhe krahas asaj që kishte rezistencë të madhe për kandidatin spanjoll, kontroversin Migel Arias Kanjete (të emëruar për komisar të klimës dhe energjetikës) dhe kandidatin hungarez, Tibor Navraçiç (të arsimit, kulturës, rinisë dhe sportit), të njëjtë u zgjodhën. Paraprakisht, Parlamenti Evropian nuk e pranoi kandidaturën e ish kryeministrit të Sllovenisë, Alenka Bratushek, për komisar të energjetikës. Nga Sllovenia, për komisar përgjegjës për resorin e transportit, u zgjodh Violeta Bulk.
Pas pëlqimit të dhënë nga Parlamenti Evropian, Këshilli Evropian në mbledhjen më 23 tetor 2014, formalisht e emëroi Komisionin Evropian, në pajtim me nenin 17 të Marrëveshjes për BE-në.
Komisioni i ri zyrtarisht do të fillojë me punë prej 1 nëntorit të këtij viti, me mandat deri më 31 tetor 2019.
http://www.elections2014.eu/en/news-room/content/20141022STO75852/html/New-European-Commission-the-commissioners-and-their-portfolios

INSTRUMENTI I RI PËR NDIHMËN PARAADERUESE - IPA 2

Komisioni Evropian më 26 shtator të këtij viti i njoftoi hollësitë për mbështetjen financiare të reformave në vendet e Ballkanit Perëndimor dhe Turqisë, për 7 vitet e ardhshme. Përmes Instrumentit të Ri për Ndihmën Paraaderuese - IPA 2, do të jenë të arritshme gjithsej 11 miliardë euro.
Në identifikimin e sferave kryesore për të cilat do të shfrytëzohet ndihma janë përfshirë pushtetet e vendeve nga procesi i zgjerimit. Janë bërë konsultime me Parlamentin Evropian dhe vendet-anëtare të Bashkimit Evropian, me organizatat e shoqërisë civile, organizatat ndërkombëtare dhe institucionet financiare.
Rregullativa IPA 2 hyri në fuqi më 16 mars 2014 dhe zbatohet në mënyrë retroaktive prej 1 janari 2014. Rregullativa është plotësuar me Rregullativën e Përbashkët për zbatim që paraqet përmbledhje të rregullativave të thjeshtësuara dhe të harmonizuara për zbatim dhe procedura për të gjitha instrumentet për aksionin e jashtëm, si dhe Rregullativa për zbatim të IPA 2 të miratuar nga Komisioni më 2 maj 2014.

Ndihma financiare do të orientohet në prioritetet strategjike të vendeve që duan t’i bashkëngjiten BE-së, për forcimin e bashkëpunimit rajonal dhe territorial dhe investimeve. Sferat kryesore janë: reforma në menaxhimin dhe administratën publike, sundimi i të drejtës dhe të drejtat themelore, si dhe mbështetja e rritjes ekonomike dhe konkurrencës.
Instrumenti i Ri IPA 2 duhet të funksionojë me rregullat e thjeshtësuara me qëllim të sigurohet qasja e lehtë te financat, përmes setit mirë të përkufizuar të indikatorëve dhe qëllimeve që do të mundësojnë ndjekjen dhe evalvimin e saktë të programeve.
Fondi i mjeteve të IPA 2 që i ndahen Republikës së Maqedonisë arrin gjithsej 664,2 milionë euro, në 7 vitet e ardhshme.
http://ec.europa.eu/enlargement/instruments/overview/index_en.htm#ipa2
Indicative Strategy Papers 2014 – 2020.

Страна #

KUVENDI I REPUBLIKËS SË MAQEDONISË
- BE QENDRA E KUVENDIT -

STRATEGJIA PËR ADAPTIM NDAJ NDRYSHIMEVE KLIMATIKE

Ballafaqimi me ndryshimet klimatike është prioritet strategjik për Bashkimin Evropian. Që të përforcohet qëndrueshmëria e sistemeve sociale dhe ekonomike të vendeve anëtare të Bashkimit, nevojiten masa efikase për adaptimin ndaj ndryshimeve klimatike, me çka do të zvogëlohen shpenzimet, do të realizohet kursim i resurseve natyrore dhe njerëzore dhe do të stimulohet ripërtërija ekonomike. nvestimi në teknologjitë e gjelbra për zvogëlim progresiv të emisioneve të gazserave do ta përforcojë ekonominë dhe konkurrencën e Bashkimit dhe do të kontribuojë për krijimin e vendeve të reja të punës. Pushtetet lokale kanë rol kyç në zbatimin e masave për ballafaqim me ndryshimet klimatike. Në mars 2014, u promovua pakoja e iniciativave të kryetarëve të komunave, për adaptimin ndaj ndryshimeve klimatike, me qëllim qytetet të përfshihen në aksion dhe si përkrahje për ndërmarrje të masave. Kjo paraqet iniciativë të parë pan-evropiane për mbështetjen e qyteteve evropiane dhe platformë për këmbim të përvojave më të mira nga praktika. Me inkuadrim në Iniciativën e kryetarëve të komunave për adaptim ndaj ndryshimeve klimatike, pushtetet lokale do të kenë mundësi për bashkëpunim më të mire, ngritje të vetëdijes publike dhe për masat të cilat duhet të ndërmerren.

«Për ballafaqimin me ndryshimet klimatike nevojiten strategji në nivel lokal, rajonal, nacional dhe ndërkombëtar»

Më 16 tetor të këtij viti, në Bruksel u mbajt ngjarje e rëndësishme për Iniciativën Evropiane të kryetarëve të komunave, ku 100 kryetar të komunave të qyteteve evropiane u nënshkruan në iniciativën dhe e konfirmuan gatishmërinë për ndërmarrjen e aksioneve për ballafaqim me ndryshimet klimatike. Në prill të vitit 2013, Komisionit Evropian miratoi Strategji të BE-së për adaptim ndaj ndryshimeve klimatike, e cila paraqet kornizë për përforcimin e rezistencës të Evropës në ndikimin nga ndryshimet klimatike. Strategjia fokusohet në 3 qëllime kryesore: Promovim i bashkëpunimit dhe aksioneve më të mëdha nga ana e vendeve anëtare të BE-së, informim më të mirë për procesin e miratimit të vendimeve dhe aksionit klimatik në nivel të Bashkimit. Për ballafaqimin me ndryshimet klimatike nevojiten strategji në nivel lokal, rajonal, nacional dhe ndërkombëtar. Më së paku 20% nga Buxheti i BE-së për 2014-2020, do të shpenzohen për aksionet klimatike, duke i përfshirë edhe 860 milion euro përmes Instrumentit Life
http://ec.europa.eu/clima/policies/adaptation/index_en.htm
http://mayors-adapt.eu/
http://europa.eu/rapid/press-release_IP-14-1138_en.htm

BASHKIMI EVROPIAN INVESTON 647 MILION EURO NË INSFRASTRUKTURËN ENEGJETIKE

Më 29 tetor të këtij viti, vendet - anëtare të BE-së arritën pajtim për alocimin e 647 milion euro për përkrahjen e projekteve infrastrukturore prioritare në energjetikë.
Pjesa më e madhe e mjeteve do të dedikohen për projekte për gaz në Rajonin Baltik, në Evropën Qendrore, Lindore dhe Juglindore.
Projektet do të financohen përmes CEF Programit të BE-së (Fondi për lidhjen e Evropës). Gjithashtu do të kofinancohen edhe projekte për teknologji inovative të energjisë elektrike .
Me projektet do të zmadhohet siguria energjetike në Evropë dhe do të kontribuojë për kompletimin e tregut të brendshëm dhe për integrimin e burimeve ripërtëritëse në rrjetin energjetik.
Në korniza të Fondit për lidhjen e Evropës, për periudhën 2014-2020, për infrastrukturën energjetike trans-evropiane janë planifikuar mjete prej 5,85 miliard euro
http://ec.europa.eu/energy/infrastructure/pci/pci_en.htm

Страна #

KORNIZA E RE E BE-së PËR KLIMË DHE ENERGJI 2030

Liderët evropian, në mbledhjen e Këshillit Evropian të mbajtur më 23 tetor 2014 arritën pëlqim për kornizën e re politike për klimë dhe energji e cila përfshinë qëllim obligues nga më së paku 40% e emisioneve të gazserave 40% nën nivelin nga viti 1990, shfrytëzim të burimeve ripërtëritëse të energjisë më së paku 27% në nivel të BE-së, zmadhim i efikasitetit energjetik më së paku 27% dhe kompletim i Tregut të Brendshëm të energjisë përmes qëllimit për lidhje të brendshme elektrike prej 15% në mes vendeve anëtare. Paraprakisht, Këshilli Evropian, në Mbledhjet në mars dhe qershor të këtij viti, nuk pati sukses të arrij pëlqim për Propozimin e Komisionit Evropian, i cili në janar të vitit 2014 propozoi disa qëllime obliguese deri në vitin 2030,me qëllim që të kufizohet ngrohja globale në jo më shumë se 2°C. Komisioni paraprakisht propozoi pragje më të larta të qëllimeve obliguese, veçanërisht për efikasitetin energjetik. Në tekstin përfundimtar të konkluzioneve të miratuara është klauzola fleksibile, me çka jepet mundësia, Këshilli përsëri t'iu kthehet qëllimeve të vendosura, pas samitit të KB në dhjetor të këtij vitit.
Para mbajtjes së Mbledhjes në tetor të Këshillit Evropian, ministrat e mjedisit jetësor të vendeve të Grupit të Vishegradit (Çekia, Sllovakia, Hungaria, Polonia) si dhe Bullgaria dhe Rumania, më 30 shtator të këtij vitit në Bratislavë, Sllovaki, miratuan deklaratë të përbashkët në të cilën shprehën kundërshtim për qëllimet obliguese të propozuara për energji ripërtëritëse dhe efikasitet energjetik. Në deklaratën e përbashkët, gjashtë vendet theksuan se nevojitet përparim i mëtejshëm para se të arrihet marrëveshje përfundimtare për qëllimet dhe principet e propozuara të cilat "do ti shprehin nevojat dhe rrethanat rajonale të ndryshme në mënyrë të balancuar".
Gjashtë shtetet kanë vërejtur se Komisioni Evropian nuk ka përpiluar vlerësime individuale të ndikimit, që është kërkuar nga Këshilli Evropian, në mars të këtij vitit. Sipas vlerësimeve të Polonisë, zvogëlim prej 40% i emisioneve të gazrave deri në vitin 2030, do të sjell deri në rritje të çmimit të energjisë së vendit për 12% që do të pasqyrohet në ekonomi
Arritja e qëllimeve për energjinë ripërtëritëse dhe efikasitetin energjetik është e ndryshme te vendet anëtare të Bashkimit. Sipas Komisionit Evropian, qëllimet për energji ripërtëritëse deri në vitin 2020, do të mund ti plotësojnë vetëm 14 vende anëtare. Sipas Evrostat, në vitin 2012, pjesëmarrja në energjinë ripërtëritëse shpenzuese në BE ka qenë 14,1% por me dallime rajonale të shprehura, si dhe në Hungari, Çeki, Poloni dhe Sllovaki të cilat kanë realizuar mesatare nën nivelin e BE-së, përkatësisht 9,6 -11,2%. Arsyeja për këtë është për shkak se në prodhimtari, vendet e shfrytëzojnë thëngjillin si burim kryesor energjetik, i cili emiton më shumë CO2. Nga ana tjetër, grupi prej 13 vendeve -anëtare të BE-së, kryesisht vendet perëndimore dhe veriore, të ashtuquajtura grupi për zhvillim të gjelbër, i përkrahin qëllimet obliguese për zvogëlimin e gazserave për 40% deri më 2030. Prapë se prapë, ky grup në mars të këtij viti, deklaroi se "Këshilli duhet të arrijë pëlqim për qëllimet obliguese për burimet ripërtëritëse të energjisë, të cilët nga ana e BE-së nuk duhet të shndërrohen në qëllime obliguese nacionale, duke lënë fleksibilitet më të madh për vendet anëtare, për zhvillimin e strategjive nacionale për energji përtëritëse. Qëllimet e BE-së duhet të jenë më së paku 27%".Sipas kryetarit të Këshillit Evropian, Herman Van Rompuj, vendimi i miratuar është i udhëhequr nga 3 principe të drejtësisë - kontributi i secilit vend anëtarë sipas progresit dhe kapacitetit të tij, solidaritetit - mbështetje plotësuese për vendet me të ardhura më të ulta që të inkuadrohen në kalimin e energjisë së pastër dhe ekonomizim - nga perspektiva e BE-së mjetet do të shpenzohet në mënyrë më efikase
http://www.consilium.europa.eu/uedocs/cms_data/docs/pressdata/en/ec/145356.pdf
http://euobserver.com/news/125852

Страна #

KUVENDI I REPUBLIKËS SË MAQEDONISË
- BE QENDRA E KUVENDIT -

KOMISIONI EVROPIAN PROPOZOI NDRYSHIME NË BUXHETIN E BE –së PËR VITIN 2014

Një pjesë e buxhetit të BE-së financohet me të hyrat si kontribute nacionale të secilit vend-anëtar. Me qëllim që të sigurohet buxhet i balancuar i BE-së, në tremujorin e tretë të vitit, rregullisht bëhet rikalkulimi i kontributit të cilin vendet-anëtare e paguajnë në Buxhetin e BE-së, në pajtim me të dhënat e azhurnuara statistikore. Vendimi final miratohet në kuadër të mekanizmit për zgjidhjen e çështjeve buxhetore, ndërmjet Komisionit Evropian, Parlamentit Evropian dhe Këshillit.
Komisioni Evropian më 17 tetor të këtij viti propozoi ndryshime në buxhetin e BE-së për vitin 2014, që duhet të miratohen deri në fund të vitit. Në ndryshimet e buxhetit të BE-së për vitin 2014, Komisioni propozon që një pjesë e vendeve-anëtare ta rrisin në mënyrë të konsiderueshme kontributin e tyre.
Në Britaninë e Madhe ndryshimet e buxhetit të BE-së hasën në reagim të fuqishëm, sepse vendet, deri më 1 dhjetor të këtij viti do të duhet të paguajnë 2,1 miliardë euro, ndërsa sipas disa vlerësimeve edhe më shumë. Shuma prej 2,1 miliardë euro është afro 1/5 nga kontributi i përgjithshëm vjetor të cilin Britania e Madhe e paguan në buxhetin e BE-së. Sipas rregullave ekzistuese të BE-së, nuk ekziston mundësi që Britanisë së Madhe t'i jepet më shumë kohë për t'i paguar mjetet. Nëse pagesa nuk bëhet në kohë, Komisioni Evropian do t'i dërgojë letër Qeverisë së Mbretërisë së Bashkuar, me kërkesë për sqarimin e shkaqeve. Ndryshimet e buxhetit të BE-së, Kryeministri i Britanisë Dejvid Kameron i vlerësoi si të papranueshme, dhe në Këshillin Evropian më 23 tetor të këtij viti, kërkoi që të mbahet mbledhje ministrore për financat e BE-së. Kontesti ndodh në çastin kur në Britaninë e Madhe zhvillohet debat i madh për qëndrimin në vendit në BE, për shkak të mbajtjes së referendumit në vitin 2017.
Holanda do të duhet të paguajë 300 milionë euro, ndërsa Gjermania 780 milionë euro. Nga ana tjetër, Francës do t'i kthehen rreth një miliardë euro. Komisioni kërkoi sqarime plotësuese nga 5 vende-anëtare (Italia, Franca, Sllovenia, Austria dhe Malta), në lidhje me ruajtjen deficitit.
Komisioni mund në mënyrë plotësuese të kërkojë që, vendet anëtare t'i revidojnë planet buxhetore, nëse vlerëson se ka devijime nga rregullat buxhetore ose nuk ka përpjekje të mjaftueshme reformuese.
Rasti me Francën është i ndjeshëm, sepse deficiti i paraparë prej 4,3% nga PBV-ja, është shumë më i lartë se deficiti i përcaktuar paraprak prej 3%. Autoritetet në Itali, reaguan në intervenimin e Komisionit Evropian në planifikimin e buxheteve nacionale në drejtim të zvogëlimit të deficitit.
http://www.euractiv.com/sections/uk-europe/budget-row-escalates-uk-bill-rises-eu36bn-309530

DITA EVROPIANE E DREJTËSISË SË QYTETARIT

Dita evropiane e drejtësisë çdo vit shënohet më 25 tetor, me qëllim që qytetarët evropianë të informohen për të drejtat e tyre si dhe për rritjen e vetëdijes publike për të drejtën e BE-së, për punën e Këshillit të Evropës dhe Komisionit Evropian, në zonën e drejtësisë.
Edhe këtë vit në shënimin e Ditës evropiane të drejtësisë u përfshinë institucionet dhe organet gjyqësore të vendeve-anëtare, me organizim të ngjarjeve të shumta për opinionin e gjerë.
Dita evropiane e drejtësisë është pjesë e iniciativave që janë promovuar nga Drejtoria e përgjithshme e drejtësisë dhe në pajtim me programin e drejtësisë dhe programin e të drejtave, barazisë dhe qytetarisë (2014-2020).
http://ec.europa.eu/justice/eu-justice-day-2014/downloads_en.htm
Komisari i ri evropian për Çështje Humanitare dhe Menaxhim me Kriza, Kristos Stilianides, është emëruar si koordinator për luftë kundër ebolës.
Bashkimi Evropian tani për tani është i përgatitur për parandalimin e përhapjes së virusit ebola, në territorin e saj. Asnjë sistem nuk është i sigurt në tërësi, me ç'rast nevojitet respektim i rreptë i procedurave. Momentalisht Danimarka dhe Portugalia disponojnë me kapacitete më të mira për ballafaqim me këtë sëmundje të rëndë (shtretër spitalore, seksione për izolim, pajisje mbrojtëse dhe aeroplanë për nevoja mjekësore). Në vendet-anëtare të BE-së janë zmadhuar kontrollet në aeroportet, por Franca konsideron se është me rëndësi të veçantë të kontrollohet shëndeti i udhëtarëve që i braktisin vendet e prekur nga sëmundja. Rasti i parë i bartjes së sëmundjes është regjistruar në Spanjë, si dhe 6 persona nga spitali për të cilat kishte dyshim se janë infektuar me ebolë. Në BE konsiderohet se tani për tani nuk ka rrezik nga përhapja e sëmundjes, sepse rregullat sanitare dhe shëndetësore në BE nuk mund të krahasohen me ato në Afrikë. Megjithatë, nuk përjashtohet nevoja që procedurat dhe kriteret spitalore për konstatimin e paraqitjes së ebolës, të revidohen në mënyrë plotësuese. Më 23 tetor, Komisioni Evropian publikoi se nga Buxheti i BE-së do të ndahen urgjentisht 24 milionë euro për hulumtimin e virusit ebola. Jo të gjitha vendet-anëtare të BE-së disponojnë me mjete të nevojshme për mbrojtje nga sëmundja. Vendet si për shembull, Greqia dhe Spanja, në të cilat zbatohen masa të rrepta të kursimit, janë veçanërisht vulnerabilë dhe kontribuojnë për pasiguri të sistemit evropian të mbrojtjes. Sipas të dhënave nga Organizata Shëndetësore Botërore, në Afrikën Perëndimore nga sëmundja e ebolës kanë vdekur 4.500 njerëz veçanërisht në Liberi, Sjera Leone dhe Guineja. Liderët e BE-së në mbledhjen e Këshillit të Evropës të mbajtur më 24 tetor të këtij viti, u pajtuan për zmadhimin e ndihmës financiare për ballafaqim me epideminë nga ebola, deri në një miliardë euro. Sipas të dhënave të KB-së, për mjekimin e të sëmurëve nga ebola në zonat më të prekura, nevojiten 10.000 shtretër. Më 20 nëntor të këtij viti, Kanada dërgoi kontingjent të dozës eksperimentale të vaksinës, në spitalin në Gjenevë, ku do të bëhet testimi për nevojat e Organizatës Shëndetësore Botërore.
http://ec.europa.eu/health/ebola/index_en.htm
http://www.european-council.europa.eu/home-page/highlights/europe-leads-the-way-in-the-fight-against-climate-change-and-ebola?lang=en
http://www.who.int/csr/disease/ebola/en/

Страна #

KOORDINATOR I EMËRUAR I BE-SË PËR BALLAFAQIM ME SËMUNDJEN EBOLA

«Од Буџетот на ЕУ итно ќе се издвојат 24 милиони евра за истражување на вирусот ебола»

12 QYTETE TË KANDIDUARA PËR ÇMIMIN - QYTET I GJELBËR EVROPIAN PËR VITIN 2017

Çmimi për Qytet të gjelbër evropian paraqet mirënjohje për përcaktimin për jetesë urbane në ambient të shëndoshë e të pastër. Në garën për çmimin për vitin 2017 janë qytetet: Bursë (Turqi), Kaskas (Portugali), Kork (Irlandë), Esen (Gjermani), Hertohenbos (Holandë), Stamboll (Turqi), Lahti (Finlandë), Lisbon (Portugali), Nijmegen (Holandë), Peq (Hungari), Porto (Portugali) dhe Umeo (Suedi). Këto qytete janë liderë në vendosjen e standardeve të larta për zhvillim të qëndrueshëm urban, duke i marrë parasysh nevojat e qytetarëve dhe futjen e zgjidhjeve novatore për ndryshime të mjedisit. Në qershor të vitit 2015, qytetet-kandidatë do të ftohen të prezantojnë projekte të tyre para jurisë ndërkombëtare, e cila do ta vlerësojë përkushtimin për të vazhduar me përmirësimin e mjedisit jetësor, përmirësimin e cilësisë së ajrit, me ballafaqimin me ndryshimet klimatike, migrimin dhe adaptimin, eko-novacionet dhe punësimin e qëndrueshëm, performancat energjetike, zonën e gjelbër urbane për shfrytëzim të qëndrueshëm të tokës, sistemin e integruar të menaxhimit me mjedisin jetësor, transportin lokal, natyrën dhe biodiversitetin, përmirësimin e cilësisë së mjedisit akustik, prodhimin dhe menaxhimin me hedhurinë, trajtimin e ujërave të zeza. Juria përfshin përfaqësues të Komisionit Evropian, Parlamentit Evropian, Komitetit të Rajoneve, Agjencisë Evropiane për Mjedis Jetësor, lidhjes së kryetarëve të komunave dhe Byrosë Evropiane për Mjedis Jetësor.

Страна #

KUVENDI I REPUBLIKËS SË MAQEDONISË
- BE QENDRA E KUVENDIT -

«Kopenhaga është shpallur Qytet i gjelbër evropian për vitin 2014 - me model më të suksesshëm të ekonomisë së gjelbër, strategjisë komunikuese efikase dhe përkushtim për realizimin e çmimeve për zvogëlimin e CO2 deri në vitin 2025 »

Duke i pasur parasysh indikatorët dhe kriteret, pritet që të zvogëlohet numri i qyteteve të cilët kanë aplikuar për këtë çmim.
Qyteti fitues do ta përforcojë reputacionin e tij, do të zmadhohen mundësitë për vizitë, punë, zbavitje dhe jetë. Fituesi do të publikohet në ceremoninë në qershor të vitit 2015 në Bristoll, Mbretërinë e Bashkuar.
Çmimin Qytet kryesor i gjelbër evropian del nga iniciativa ngritur nga qytetet me vizion të gjelbër. Koncepti është konfirmuar në takimin e mbajtur në Talin, Estoni, më 15 maj 2006, ku 15 qytetet evropiane dhe Asociata e qyteteve të Estonisë nënshkruar Memorandum për mirëkuptim.
Deri tani, çmimi e kanë fituar shtatë qytete evropiane, duke filluar nga viti 2010. Stokholmi ishte qyteti i parë i cili e fitoi çmimin, pastaj Hamburgu për vitin 2011, Vitoria për vitin 2012, Nant për vitin 2013 dhe qyteti i Kopenhagës për vitin 2014. Qytetit të Bristollit do ti jepet çmimi për vitin 2015, ndërsa Lubjanës për vitin 2016.
http://ec.europa.eu/environment/europeangreencapital/applying-for-the-award/2017-egca-applicant-cities/index.html

BIOEKONOMIA - NGA KONCEPTI NË REALITET

Komisioni evropian më 08 tetor të këtij viti ka vendosur pilot-internet faqe të Observatorisë bioekonomike Evropiane, që paraqet tentim të parë në një vend të prezantohen të dhënat më të rëndësishme për zhvillimin e bioekonomisë. Pritet që ky mjet të paraqet resurs të rëndësishëm për të gjitha palët e interesuara në krijimin e politikave dhe investimeve, në nivel nacional dhe rajonal. Internet faqja ishte promovuar në konferencë e cila u mbajt në Turin, e organizuar në korniza të Kryesimit Italian me Këshillin e Bashkimit Evropian.
Bioekonomia inovative është më rëndësi vitale për riindustrialimin e Evropës dhe mund të kontribuojë në krijimin e 1,6 milion punësimeve të reja deri në vitin 2020, përkatësisht deri 90.000 deri në vitin 2030, në sektorin detar dhe bio-kimik.
Strategjia Evropiane për bioekonomi është miratuar nga Komisioni Evropian që në vitin 2012, dhe ka për qëllim ta hap rrugën drejt ekonomisë më rinovuese, efikase në aspektin e resurseve dhe konkurrente, e cila e harmonizon sigurinë e ushqimit me shfrytëzim të qëndrueshëm të burimeve ripërtrirëse të resurseve biologjike për qëllime industriale dhe energjetike.
Strategjia bazohet në tre shtylla: Investime në hulumtimet, inovacione dhe shkathësi; interakcion të përforcuar ndërmjet politikave dhe përforcim i tregjeve të konkurrencës në bioekonomi.
Bioekonomia përfshinë prodhim të resurseve ripërtrirëse biologjike dhe shndërrimin e tyre në ushqim, ushqim për kafshë, bio-prodhime dhe bioenergji. Në vete përmban më shumë degë: Bujqësi, pylltari, peshkatari, prodhim të letrës, pjesë nga industria kimike, bioteknologjike dhe energjike.
Zëvendësimi i lëndëve të para të fosileve me resurse biologjike ripërtrirëse është komponent i domosdoshëm i politikës për ballafaqim me ndryshimet klimatike. Shembuj për bioekonomi inovative janë: Biorafineri rinovuese me më shumë dedikime për rritje rajonale në Evropë, zvogëlim i ndikimit të paketimit të ushqimit mbi mjedisin jetësor etj
http://biobs.jrc.ec.europa.eu/

Страна #

RREGULLATIVË E RE E BE-së PËR IDENTIFIKIM ELEKTRONIK

Më 23 korrik të këtij vitit u miratua Rregullativë e re 910/2014 e Parlamentit Evropian dhe Këshillit, për identifikim elektronik dhe shërbime të besueshme për transakcione elektronike të Tregut të Brendshëm (eIDAS). Rregullativa paraqet kornizë për sigurimin e shërbimeve dhe paraqet varg të rregullave me të cilat u zëvendësua Direktiva 1999/93/BE ekzistuese.Kryetari i ri i zgjedhur i Komisionit Evropian, gjatë mandatit do të duhet të mundësojë çdo transaksion i Komisionit të bëhet në formë elektronike.
Rregullativa e (eIDAS) mundëson shfrytëzim të mjeteve elektronike për identifikim dhe për llogari (nënshkrime elektronike, shitje elektronike, vulë të përkohshme, dërgesë tëregjistruar elektronike dhe ueb faqe për kontroll), nga ana qytetarëve, biznesit dhe administratës publike për qasje deri te online shërbimet ose menaxhim me transaksionet elektronike. Me kornizën e re juridike do të përmirësohet aspekti praktik dhe besimi te online shpenzuesit, organet dhe biznesi.
Rregullativa e re e BE-së paraqet kornizë e bazuar në interoperabilitet, menaxhim me rrezikun dhe principe të forta për transparencë, besim dhe neutralitet teknologjik. Më shumë prej gjithçka, mundësohet numër i madh i transaksioneve të reja dhe interaksioneve të bëhen përtej kufijve. Ajo paraqet element dhe mundësi kyçe, një treg i BE-së të transformohet dhe të funksionojë në epokën e re digjitale.
Me zvogëlim prej vetëm një përqind nga mjetet të cilat shpenzohen për furnizime publike, në vit do të kursehen 20 miliard euro, ose me shërbimet e e- Qeverisë vihet deri te kursimi prej pothuajse 15 miliard euro deri në vitin 2020. Pas miratimit të akteve përkatëse për zbatimin e rregullativës, deri në mes të vitit 2015, vendet -anëtare në mes tyre mundet vullnetarisht të pranojnë e-identifikim të caktuar të vendit tjetër -anëtar. Rregullat për besueshmëri të shërbimeve do të zbatohen nga 01 korrik 2016. Njohja e domosdoshme reciproke e identifikimit elektronik dhe shërbimeve të besueshme (eIDAS), do të zbatohet nga mesi i vitit 2018
http://ec.europa.eu/digital-agenda/en/trust-services-and-eid

KALENDARI I BE-së /nëntor 2014

1. Sesioni Plenar i Parlamentit Evropian, 12-13 nëntor 2014, Bruksel;
2. Sesioni Plenar i Parlamentit Evropian, 24-27 nëntor 2014, Strazbur;
3. Konferenca në nivel të lartë për Politikën Energjetike të BE-së, 17 nëntor 2014, Bruksel,
4. Konferenca për Strategjinë e BE-së për rajonin e Adriatikut-Jonit, 18 nëntor, Bruksel
http://europa.eu/newsroom/calendar/

KUVENDI I REPUBLIKËS SË MAQEDONISË

BE QENDRA E KUVENDIT

Adresa: 11 tetori nr. 10, Shkup, 1000

telefoni: +389 2 3 11 22 55, lokali 414 dhe 289
faksi: +389 2 3 182 277
E-mail: nsei@sobranie.mk
zyra 019

www.sobranie.mk

Në Kuvendin e Republikës së Maqedonisë në periudhën janar 2011-qershor 2012 u realizua Projekti IPA për "Ndihmë teknike për Parlamentin", qëllimi i përgjithshëm i të cilit ishte përforcimi i kapacitetit institucional të Kuvendit dhe me atë përmirësimi i transparencës dhe përgjegjësisë së tij para qytetarëve.
Në kuadër të projektit IPA, u sigurua ndihmë financiare dhe profesionale për vendosjen e BE qendrës në Kuvend.
Qëllimi i formimit të BE qendrës është që deputetëve në Kuvendin e Republikës së Maqedonisë dhe Shërbimit të Kuvendit t'u sigurohet qasje më e mirë në informatat lidhur me çështjet e BE-së.